kardosdrur/scandi-wiki huggingface dataset:
Krog


En krog har flere betydninger:

Løfte- fastgørings- eller griberedskab:
 Løftekrog – Til at løfte emner med, enten monteret på emnet eller på løfteredskabet. 
 Stormkrog – Til at fæstne åbne vinduer så de ikke blæser op eller i og ødelægges i kraftig vind.
 Fiskekrog – Fangstredskab til at fange fisk med.
 Krog (smykke) – Kroge bruges i mange smykker, især i øreringe.
 Haspe – Vinduer og døre lukkes ofte med hasper der sidder på modsvarende kroge.
 Anhængertræk på personbiler kaldes ofte jydekrog, trækkrog eller anhængerkrog
 S-krog – S-formet bukket rundjern, oftest sat fast til en kæde, bruges ofte til at lukke låger m.v.

Sted:
 Kro – Bruges i Sønderjylland nord for Ejderen
 Hjørne – For eftempel en brændekrog ved siden af brændeovnen eller skammekrogen når man skal straffes for en ugerning.
 Afkrog – Om steder der ligger afsides, modsat de centrale steder.

 Stednavne
 Krog (Viborg Kommune) – bebyggelse i Lee Sogn i Viborg Kommune
 Krog (Sønderborg Kommune) – bebyggelse i Ulkebøl Sogn i Sønderborg Kommune
 Krog (Billund Kommune) – bebyggelse og ejerlav i Grene Sogn i Billund Kommune
 Krog (Thisted Kommune) – bebyggelse i Ræhr Sogn og Vigsø Sogn i Thisted Kommune

Personer:
 Krog (efternavn) er et almindeligt forekommende mellem- eller efternavn:
 Andreas Krog – tidligere chefredaktør på IT-avisen ComON, nu kommunikationsrådgiver i TDC
 Arne Krog (1894-1980) – dansk embedsmand
 Arnold Krog (1856-1931) – dansk arkitekt, maler og professor (Arnold Emil Krog)
 Bent Krog (født 1935) – dansk fodboldlandsholdsspiller
 Inge Krog – dansk forfatter
 Mie Krog - Erhvervsleder
 Kirsten Mejlhede Krog – dansk forfatter
 Niklas Krog (født 1965) – svensk forfatter
 Sofie Krog – dansk skuespiller, dukkefører og teaterdirektør
 Thomas Krog (født 1971) – dansk politiker fra SF
 Mogens Krog-Meyer (1910-1986) – dansk højesteretssagfører
 Monica Krog-Meyer (født 1950) – dansk radiovært
 Niels Krog Bredal (1732-1778) – norsk forfatter og litteraturprismodtager
 Krogh er en tysk-dansk adelsslægt og desuden efternavn for flere borgerlige slægter

Andet:
 Trække krog – en leg hvor deltagerne holder fast i hinandens langefinger med et kroglignende greb og trækker til den ene ikke kan holde fingeren bøjet længere.
Magnolia (film)

Magnolia er en amerikansk film fra 1999, der er instrueret af Paul Thomas Anderson. Den handler om en gruppe mennesker i San Fernando Valley i Californien og hvordan deres liv tilsyneladende hænger sammen. Blandt skuespillerne ses bl.a. Tom Cruise, Philip Seymour Hoffman, Julianne Moore, William H. Macy og Philip Baker Hall. Tom Cruise blev nomineret til en Oscar og vandt en Golden Globe for sin rolle i filmen.

Handling 

Filmen starter med at fortælle tre forskellige historier, der alle handler om det der sker nu er tilfældigt.
 Sir Edmund William Godfrey fra Greenberry Hill bliver dræbt af Joseph Green, Stanley Berry og Daniel Hill.
 En dykker bliver samlet op af et brandslukningsfly, der er ved at hente vand i en sø, og dør af hjerteslag. Piloten og dykkeren har et par dage før været i en slåskamp på et casino.
 En 17-årig fyr forsøger at begå selvmord ved springe ud fra sit lejlighedskompleks, som ikke ville være lykkedes da han lander i et sikkerhedsnet. Det bliver dog i stedet til et mord da han mens han er i luften bliver skudt af sin mor, som har et voldsomt skænderi med faren. Geværet som hun skyder ham med er desuden faktisk blevet ladt af den 17-årige selv et par dage tidligere. 

Efter det begynder selve historien som omhandler en række personer og hvad der sker for dem på denne dag. 

 Frank T.J. Mackey (Tom Cruise), der afholder selvhjælpskurser der hjælper mænd til at score kvinder.
 Linda Partridge (Julianne Moore), En kvinde hvis mand er ved at dø og som har dårlig samvittighed over at hun kun giftede sig med ham for pengenes skyld.
 "Quiz Kid" Donnie Smith (William H. Macy), som da han var barn vandt en stor sum penge i tv-programmet What Do Kids Know?, men siden har mistet alt.
 Stanley Spector (Jeremy Blackman), et barn der er nuværende deltager på What Do Kids Know?
 Phil Parma (Philip Seymour Hoffman), en sygeplejer der passer den dødssyge Earl Partridge.
 Claudia Wilson Gator (Melora Walters), en kokainmisbruger med store psykiske problemer. Datter af Jimmy Gator.
 Jimmy Gator (Philip Baker Hall), vært på What Do Kids Know?.
 Earl Partridge (Jason Robards), en rig dødssyg tv-producent. 
 Officer Jim Kurring (John C. Reilly), en fraskilt ensom politibetjent.
 Dixon (Emmanuel L. Johnson), et sort fattigt barn der render rundt i gaderne.

De forskellige personers historie kører ikke som separate historie, men er i høj grad knyttet sammen. Som f.eks. den døende Earl Partridge, der får Phil Parma til at finde sin søn, Frank T.J. Mackey.

Priser 
Filmen var nomineret til tre oscars, dog uden at vinde, og to Golden Globes, hvor Tom Cruise vandt den ene. Derudover vandt den Guldbjørnen ved Filmfestivalen i Berlin. Herhjemme var den både nomineret til en Bodil og Robert.

Eksterne henvisninger 
 

Amerikanske film fra 1999
Dramafilm fra USA
Film instrueret af Paul Thomas Anderson
Trenen

Trene eller Trenen (på tysk Treene; tidligere Trenaa eller nogle gange blot Treaa) er en 98 km lang å i Sydslesvig i delstaten Slesvig-Holsten i det nordlige Tyskland. Den er det næststørste vandløb i Sydslesvig næst efter Ejderen. Den udspringer ved Træsø (Treßsee) i landskabet Angel med tilløb af Bondeå og Kilså, løber først en lille strækning imod vest, men fra Oversø af imod syd, inden den i syd munder ud i Ejderen. Åen danner på en strækning grænsen mellem Arns og Gøs Herreder, på dens nedre løb ved Hollingsted danner den grænsen mellem Nordfrislands og Slesvig-Flensborg kredse.

Stednavnet kendes fra 1323 (som Trea), den mest almindelige fortolkning henfører navnet til oldn. tre og oldn. ā (→træ-å, sml også Træsø). Dette tolkning tager hensyn til, at åen tidligere lå midt i større skove og blev brugt som transportvej for træ. En anden tolkning går ud fra trægh (≈træg, doven i betydning den trægt, langsomt flydende). Der blev også foreslået at aflede navnet fra frisisk trind, treen (≈adskille) eller fra tallet tre. På en del har Trenen eller dens omegn måske heddet Sola (sml. stednavne Solved, Sollerup, Solbro). Indføjelsen af et -n- (Treå → Trene) skete senere; i en periode blev brugt begge former ved siden af hinanden.

Ved Oversø passerer floden den jyske hærvej. Trenen har blandt andet tilløb af den lille fra Sanklam/Sankelmark Sø kommende Bæk (ved Oversø), Hyrdebæk (ved Byskov), Jerrisbæk (ved Sollerup og Hønning), Bollingsted Å (nord for Solbro), Jydbæk, Bojeså, den fra skoven Rumbrand kommende Eskebæk, Arnsbæk/Sølvested Å og Rejde Å (Spangebæk) (syd for Hollingsted). Ved Trenens nedre løb ligger kurbyen Svavsted med en større lystfiskerhavn. Det 750 år gamle Svavsted var engang Sønderjyllands bispesæde. Her skifter det bakkede morænelandskab over til den flade flodmarsk. Ved Frederiksstad munder åen ud i Ejderen. Trenen er Ejderens største biflod.

Trenen udgør sammen med Slien i øst det cirka 10 km brede jyske eller slesvigske pas, hvor Dannevirke blev bygget. Floden dannede dengang Dannevirkes vestlige bastion. I vikingetiden var Trenen sammen med Ejderen og Slien en vigtig transportvej til Hedeby. Skibene sejlede ad Ejderen og Trenen op til Hollingsted, hvorefter varerne er ført over land til Hedeby.

En teori går ud på, at der har været en kanal mellem Trenen og Slien. Ad denne kunne vikingetidens fartøjer måske transporteres mellem Hedeby og Hollingsted. I middelalderen var åen et af sørøveren Klaus Størtebekers skjulesteder.

Trenen har en stor fiskerigdom. Her findes ål, brasen, gedde, karpe, skalle m.fl.

Billeder

Eksterne henvisninger 

Trenelandskabet 
Langs Trenen (1) 
Langs Trenen (2)

Noter 

Vandløb i Sydslesvig
Floder i Slesvig-Holsten
Mantra

Mantra eller mantram  (Sanskrit) er indenfor hinduisme ord, sætninger eller en række af sætninger, der er opbygget på den måde, at ordenes rytme og lydkombinationer – når de fremsiges på den rigtige måde – tilvejebringer bestemte vibrationer, som skal fremkalde bestemte virkninger. Mantraer benyttes specielt om bestemte stykker af Vedaerne, der anvendes som invokationer og påkaldelser.

I daglig tale kan ordet anvendes i overført betydning, hvor det kan bruges om ideer eller tanker, som en eller flere personer finder meget centrale og og/eller ofte refererer til.

Se også
Om mani padme hum

Hinduisme
Husalter

Et husalter er en indretning i tibetanske hjem, hvorpå en statue af Buddha og syv ofringsskåle er placeret.

Brug 
Hver morgen skal alteret anrettes, og man begynder med at bøje sig tre gange for det. Efterfølgende mediterer de ofte og slutter af med at feje gulvet i huset, for at jage onde kræfter ud, både ydre og indre.

Populær Kultur 
Husalter kan også være udtryk for et fjernsyn

Religion
Kultur i Tibet
Ulsnæs

Ulsnæs (dansk) eller Ulsnis (tysk) er en landsby og kommune beliggende midtvejs mellem Slesvig by og Kappel ved Sliens nordlige bred i Angel i Sydslesvig. Administrativt hører kommunen under Slesvig-Flensborg kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Sønder Brarup kommunefællesskab (Amt Süderbrarup). Ulsnæs er sogneby i Ulsnæs Sogn. Sognet lå i Slis Herred (Gottorp Amt, Sønderjylland), da området tilhørte Danmark.

Geografi 
Kommunen omfatter ved siden af landsbyen Ulsnæs byerne Gundeby (Gunneby), Hestoft og Kjus (Kius) og bebyggelserne Affergynt (Affegünt), Brendsdige eller Brensdige (Bremsdieck), Dalager (Dallacker), Dytnæs (Düttnis), Knabretmark (Knappersfeld), Ulsnæs Land og Ulsnæs Kirkeskov. Til byen Hestoft hører også Sli-øen Kidholm (Kieholm). 

I kommunen findes flere varierede skovområder som for eksempel Kjus Skov (Kiuser Gehege) eller skoven Hagab ved Gundeby Nor. Kommunens seværdigheder er den forhenværende borganlæg Hesselgaard og Ulnæs Kirke.

Historie 
Stednavnet blev første gang nævnt i 1349 som Vlfsnees. Området dannede dengang fogderiet Ulsnæs (Vogtei Ulsnis), som tilhørte domkapitlet i Slesvig. I 1544 tilfaldt Ulsnæs gods den danske krone.

Knabretmark (Knappersfeld) er første gang dokumenterert 1854. Navnet er af angeldansk knab(b)ret i betydning ujævn eller knoldret, her altså ujævn mark.

Tidligere fandtes der en færgeforbindelse fra Ulsnæs Strand til halvøen Hagehoved ved Risby.

Seværdigheder 

Ulsnæs Kirke er en romansk hallekirke fra 1200-tallet. Kirkebygningen er opført i granit og tufsten, hvilket er usædvanligt for kirkerne i Angel. I 1338 blev kirken viet til den hellige Villehad. Over døren til kirkens våbenhus ses Christian 5.s monogram og hans valgsprog Pietate et Iustitia (Ved fromhed og retfærdighed). Klokkestabelen er fra 1600-tallet. I kirkens mur findes flere billedstene. På en af stenene kryber et vinget væsen (en drage) op. Dragen symboliserer i kristen billledkunst traditionelt det onde. Relieffet i tympanon forestiller den tronende Kristus med Kain og Abels offer ved siderne.

Det middelalderlige borganlæg Hesselgaard blev første gang nævnt 1360. Det befandt sig på en plateau midt i en sø tæt ved byen. I 1644 blev borgen ødelagt, men på grund af den i 1862 gennemførte tørlæggelse af søen kunne resterne stadig ses i 1900-tallet.

Galleri

Kendte fra Ulsnæs 
 Hinrich Detlef Hinrichsen (24. december 1832 - 24. december 1925), dansk-tysk maler
 Gustav Johannsen (2. august 1840 i Gundeby ved Ulsnæs - 25. oktober 1901), dansk-sønderjysk politker og journalist

Litteratur 
 Gemeinde Ulsnis (Udg.): Chronik der Gemeinde Ulsnis, Ulsnæs 1987.

Eksterne henvisninger 

 Ulsnæs Kommune

Noter 

Byer i Angel
Byer i Kreis Slesvig-Flensborg
Byer i Slesvig-Holsten
Kjeld Nørgaard

Kjeld Nørgaard (født 8. oktober 1938 i Rønne) er en dansk skuespiller.

Baggrund og karriere 
Kjeld Nørgaard blev født på amtssygehuset i Rønne den 8. oktober 1938, som søn af ingeniør Albert Christian Villiam Nørgaard Larsen og Anna-lise Skou. Hans mormor hed Andrea.

Han blev uddannet fra Det kongelige Teaters Elevskole i 1966.

Han er fra tv kendt for at lægge stemme til frøen Kaj fra Kaj og Andrea, men har også bl.a. medvirket i serierne En by i provinsen, Antonsen, Bryggeren, TAXA, Strisser på Samsø, Rejseholdet, Edderkoppen, Krøniken og Album.

Herudover har han også kunnet ses i tv-julekalenderne Hallo det er jul, Gufol mysteriet, Brødrene Mortensens Jul, Alletiders Julemand og Jesus & Josefine, samt høres i radiohørespillet Turen går til Mælkevejen.

Han blev i 1987 gift med jordemoder Ulla Steen (1941-2021).

Filmografi (i uddrag) 
 De røde heste – 1968
 Oktoberdage – 1970
 Familien Gyldenkål sprænger banken – 1976
 Piger til søs – 1977
 Vinterbørn – 1978
Fængslende feriedage 1978
 Det parallelle lig – 1982
 Ballerup Boulevard – 1986
 Miraklet i Valby – 1989
 Nattevagten – 1994
 Kun en pige – 1995
 Strisser på Samsø − 1997-1998
 Olsen-bandens sidste stik − 1998
 Antenneforeningen – 1999
 Dybt vand – 1999
 Mifunes sidste sang – 1999
 Bornholms stemme – 1999
 Fruen på Hamre – 2000
 Jesus og Josefine – 2003
 Den gode strømer – 2004
 Oskar og Josefine – 2005
 Solkongen – 2005
 2900 Happiness – 2007
 Monsterjægerne – 2009

Han har også lagt stemme til få tegnefilmsserier, bl.a:

 Luftens Helte – Baloo
 Landet for længe siden – Lillefods bedstefar
 Top Cat – Betjent Dippel
 Tintin – Kaptajn Haddock, Dr. Müller, Rastapopoulos og div. bifigurer
 Rejsen til Saturn – Skt. Peter
 Magnus og Myggen -- Ricky Rotte, Spilleren
 Humlebien i "Dunderklumpen"
Slæbebåden Theodore - Fortæller.
 The Pagemaster/Bøgernes Herre1993 - som piraten “eventyr”.

Referencer

Eksterne henvisninger 
 

Personer fra Rønne
Skuespillere fra Danmark
Tegnefilmsdubbere fra Danmark
Personer i Kraks Blå Bog
Dukkeførere
Danskere i 1900-tallet
Danskere i 2000-tallet
Jesper Asholt

Jesper Asholt (født 11. maj 1960 i Silkeborg) er en dansk skuespiller og sanger. Han er uddannet fra Aarhus Teater i 1991 og har sidenhen på dette teater medvirket i Richard III. I tv har han optrådt i serier som: Bryggeren, TAXA, Edderkoppen, Mit liv som Bent og Nikolaj og Julie.

Asholt har også kunnet opleves i tv-julekalenderen Jul på Kronborg. Han har også optrådt på bl.a. Nørrebros Teater.

Han har modtaget både Robert- og Bodilprisen for sine roller i Mifunes sidste sang og Kunsten at græde i kor.

Udvalgt filmografi

Film

Serier

Stemme til tegnefilm

Eksterne henvisninger 
 

Filmskuespillere fra Danmark
Bodilprisen for bedste mandlige birolle
Robertprisen for årets mandlige birolle
Personer fra Silkeborg
Bodilprisen for bedste mandlige hovedrolle
Robertprisen for årets mandlige hovedrolle
Modtagere af Ole Haslunds Kunstnerfonds legat
Personer i Kraks Blå Bog
Cascadas de Agua Azul

Cascadas de Agua Azul (spansk for "Det Blå Vands Vandfald") (eller blot Agua Azul) ligger i den mexicanske stat Chiapas, 69 km fra byen Palenque, på vejen til byerne Ocosingo (39 km). Der er flere end 500 vandfald, hvis højde er fra 3 til 30 meter.

Vandfaldene tiltrækker en hel del turister og der er mange boder og små restauranter omkring vandfaldene.
Der er to andre mindre velbesøgte seværdigheder på vejen fra Palenque til Ocosingo: Det høje vandfald Misol-Ha og flodlejet Agua Clara.

Det er muligt at svømme visse steder ved Agua Azul, men nogle steder kan der være stærk og lumsk strøm, hvor folk har mistet livet.

Vandløb i Mexico
Vandfald
Sunset Boulevard

Sunset Boulevard (som det meste af vejen egentlig hedder West Sunset Boulevard) er en berømt boulevard i Los Angeles, Californien, der bl.a. har givet navn til en film af Billy Wilder.

Vejen går fra Figueroa Street i downtown Los Angeles til Pacific Coast Highway ved Stillehavskysten

På sine godt 35 km går vejen gennem eller forbi Echo Park, Silver Lake, Los Feliz, Hollywood, West Hollywood, Beverly Hills, Bel-Air, Brentwood og Pacific Palisades. Bortset fra West Hollywood og Beverly Hills, der er uafhængige byer, så er alle ovennævnte steder distrikter i Los Angeles. I Bel-Air / Brentwoodområdet løber Sunset Boulevard langs nordkanten af UCLA's Westwood område.

Veje i USA
Bygninger, konstruktioner og anlæg i Los Angeles
Sunset Boulevard (flertydig)

Sunset Boulevard er navnet på flere ting:

 Sunset Boulevard – en berømt boulevard i Los Angeles, Californien
 Sunset Boulevard (film) – en film instrueret af Billy Wilder
 Sunset Boulevard (musical) – en musical af Andrew Lloyd Webber
 Sunset Boulevard (fastfoodrestaurantkæde) – en fastfood-restaurantkæde
 Sunset Boulevard (tidsskrift) – et dansk filmblad
Clara Bow

Clara Gordon Bow (29. juli 1905 − 27. september 1965) var en amerikansk skuespiller. 

Hun voksede op i fattigdom i Brooklyn, New York, med en skizofren mor og voldelig far.

Som teenager deltog hun i en skønhedskonkurrence, "The Fame and Fortune Contest", som hun vandt. Den satte gang i hendes filmkarriere, og selvom hendes mor prøvede at slå hende ihjel, da hun forsøgte at komme ind i filmindustrien, blev det til i alt 58 film fra 1922 til 1933.

Produceren B.P. Schulberg tog Clara Bow med sig til Hollywood. Schulberg udnyttede hende både seksuelt og finansielt. Han fik hende til at arbejde hårdere end datidens andre stjerner og betalte hende meget lidt.

Da Clara var mest populær, modtog hun over 45.000 fanbreve om måneden, men da tonefilmen blev introduceret, dalede hendes popularitet grundet hendes markante Brooklyn-arbejderklasse-accent.

Clara Bow var involveret i en del retssager, lige fra ubetalt skat til at have 'stjålet' andre kvinders ægtemænd. Efter at have forsøgt et comeback med filmene Call Her Savage i 1932 og Hoop-La i 1933, giftede hun sig med cowboystjernen Rex Bell og forlod helt filmindustrien i en alder af 26. Med Rex Bell fik hun to sønner, som hun ville gøre alt for, men da hun var mentalt ustabil og skizofren, fik hun ikke lov til at se dem. Det var også hendes psykiske problemer, samt et vægtproblem, der gjorde, at hun aldrig gik ind i showbusiness igen.

Clara Bow døde af et hjerteanfald i Culver City, Californien den 27. september 1965, 60 år gammel.

Filmografi 

 Beyond the Rainbow (1922)
 Down to the Sea in Ships (1922)
 Enemies of Women (1923)
 The Daring Years (1923)
 Maytime (1923)
 Black Oxen (1923)
 Grit (1924)
 Poisoned Paradise (1924)
 Daughters of Pleasure (1924)
 Wine (1924)
 Empty Hearts (1924)
 Helen's Babies (1924)
 This Woman (1924)
 Black Lightning (1924)
 Capital Punishment (1925)
 The Adventurous Sex (1925)
 Eve's Lover (1925)
 The Lawful Cheater (1925)
 The Scarlet West (1925)
 My Lady's Lips (1925)
 Parisian Love (1925)
 Kiss Me Again (1925)
 The Keeper of the Bees (1925)
 The Primrose Path (1925)
 Free to Love (1925)
 The Best Bad Man (1925)
 The Plastic Age (1925)
 The Ancient Mariner (1925)
 My Lady of Whims (1925)
 Dance Madness (1926)
 Shadow of the Law (1926)
 Two Can Play (1926)
 Dancing Mothers (1926)
 Fascinating Youth (1926)
 The Runaway (1926)
 Mantrap (film) (1926)
 Kid Boots (1926)
 It (1927)
 Children of Divorce (1927)
 Rough House Rosie (1927)
 Wings (1927)
 Hula (1927)
 A Trip Through the Paramount Studio (1927) (short subject)
 Get Your Man (1927)
 Red Hair (1928)
 Ladies of the Mob (1928)
 The Fleet's In (1928)
 Three Weekends (1928)
 Hollywood Snapshots #11 (1929) (short subject)
 The Wild Party (1929)
 Dangerous Curves (1929)
 The Saturday Night Kid (1929)
 Paramount on Parade (1930)
 True to the Navy (1930)
 Love Among the Millionaires (1930)
 Her Wedding Night (1930)
 No Limit (1931)
 Kick In (1931)
 Call Her Savage (1932)
 Hoop-La (1933)

Referencer

Eksterne henvisninger 

 

Skuespillere fra New York
Filmskuespillere fra USA
Hollywood Walk of Fame
Personer fra New York City
En skidt knægt

En skidt knægt er en roman fra 1998 skrevet af Bent Vinn Nielsen.

Bogen følger de to skolekammerater Bjarne og Kasper og deres opvækst i en lille by i Vendsyssel i 1960'erne.

Bjarne kan dog udmærket se alle Kaspers mindre tiltalende sider, som der ikke bliver færre af, efterhånden som de to venner vokser til. Bjarne elsker at lønarbejde, men han vil også gerne være med, hvor der sker noget – også selvom der kun er plads til ham i periferien af Kaspers mere og mere anløbne omgangskreds.

Romaner fra Danmark
Litteratur i 1998
Tid til forandring

Tid til forandring er en dansk film fra 2004, instrueret af Lotte Svendsen.

Medvirkende 
 Waage Sandø
 Kirsten Lehfeldt
 Claus Ryskjær
 Helle Dolleris
 Dan Zahle 
 Anne Sophie Byder
 Jens Andersen 
 Louise Mieritz
 Peter Belli
 Bent Warburg
 Pernille Grumme
 Frank Hvam
 Preben Harris
 Claus Flygare
 Simon Rosenbaum
 Kim Veisgaard
 Henrik Larsen
 Tom Jensen

Eksterne Henvisninger 

 Tid til forandring på danskfilmogtv.dk

Danske film fra 2004
Dansksprogede film
Film instrueret af Lotte Svendsen
Susanne Breuning

Susanne Breuning (født 26. maj 1952) er en dansk skuespiller, sanger og danser.

Hun er autodidakt og debuterede i en lille rolle som korpige i musicalen Annie Get your Gun i 1967. Sidenhen har hun især spillet musikalske forestillinger, og hun har medvirket i sammenlagt 27 musicals, herunder Chicago og Guys and Dolls, begge opført på Aarhus Teater. Hun har også spillet revy i blandt andet Tivoli Revyen. Dertil kommer, at hun har været koreograf på blandt andet forestillingerne Kielgasten og West Side Story. I de senere år har hun høstet stor succes med egen forestillinger om Marlene Dietrich, (turne igennem flere år), og Bodil Steen. Susanne Breuning har også indspillet plader og fungeret som instruktør på masser af forskellige forestillinger, bl.a. det store show om Four Jacks i Tivoli.

Hun er datter af skuespillerinden Jytte Breuning Pheiffer og hendes stedfar var Knud Pheiffer. Hun har i en periode dannet par med kollegaen Kurt Ravn.

I 1994 udgav hun bogen Lille Peter Edderkop under forlaget borgen, skrevet af Knud Pheiffer, med tegning af Bjørn Frank Jensen.

Filmografi

Film

Tv-serier

Referencer

Eksterne henvisninger 
 

Skuespillere fra Danmark
Deltagere ved Dansk Melodi Grand Prix 1980
Personer i Kraks Blå Bog
Modtagere af Ole Haslunds Kunstnerfonds legat
Tre mand søger guld

Tre mand søger guld (The Treasure of the Sierra Madre) er en amerikansk film fra 1948 instrueret af John Huston. 

Filmen er én af de første amerikanske studiefilm, der udelukkende blev optaget on location uden for USA – nemlig i Mexico. 

John Huston fik en Oscar for Bedste instruktør og Bedste manuskript.

Blandt de medvirkende kan nævnes Humphrey Bogart, Walter Huston (John Hustons far, som vandt en Oscar for bedste birolle), Tim Holt og Bruce Bennett.

Eksterne Henvisninger 

Dramafilm fra USA
Amerikanske film fra 1948
Golden Globe for bedste film - drama
Film instrueret af John Huston
Film baseret på bøger
Labskovs

Labskovs eller skipperlabskovs er en egnsret fra Nordtyskland. Det er en betegnelse for kogt eller stegt kød (eller fisk), skåret i terninger, brunet med løg, overhældt med suppe og kogt med ituskårne (eller mosede) kartofler og krydderier, men med flere varianter.

Ordet kendes også i plattysk og tysk, Labskaus, og engelsk lobscouse, der er blevet tolket som måltid for stærke; men i virkeligheden har etymologien været regnet for usikker. Madskribenten Petra Foede henviser til, at labs på lettisk betyder god, og kaušis betyder skål, krus, opøseske, og da Letland er en af søfartsnationerne omkring Østersøen, er forklaringen ikke usandsynlig.

Det var oprindeligt sømænd, som spiste labskovs. I ældre dansk sprog kaldtes det også lobescoves eller lobescowes.

I Danmark er retten kendt som skipperlabskovs (evt. med brød). Det er typisk husmandskost.

Litteratur 
 Petra Foede: Wie Bismarck auf den Hering kam. Kulinarische Legenden. Zürich 2009.  (Side 131-134)

Referencer

Eksterne henvisninger 

 Ordbog over det Danske Sprog
 

Madretter
Mad fra Tyskland
Mad fra Danmark